stanford-oval/wikipedia huggingface dataset:
מגדל השעון של קזבלנקה

| --- | --- |

 מידע כללי
 סוג:  מגדל שעון 
 מיקום:  מרוקו כיכר האומות המאוחדות, קזבלנקה, מרוקו
 מדינה:  מרוקו 
 הקמה ובנייה
 תקופת הבנייה:  1908–1910 (כשנתיים)
 תאריך פירוק:  1948 הוקם מחדש בשנת 1993
 אדריכל:  שארל מרסיאל ז'וזף דסיני
 מידות
 גובה:  כ-30 מטר
 קואורדינטות:  33°35′49″N 7°37′02″W﻿ / ﻿33.59690°N 7.61724°W﻿ / 33.59690; -7.61724
 he
 
כיכר האומות המאוחדות, כפי שנראתה בתמונה שצולמה בשנת 1917. ניתן להבחין במגדל השעון בצד שמאל.
מגדל השעון של קזבלנקה הוא מגדל שעון, הממוקם בקזבלנקה שבמרוקו. מגדל השעון, שבנייתו הסתיימה לראשונה בשנת 1910 על ידי המפקד הצרפתי שארל מרסיאל ז'וזף דסיני, הוא אחד מהמבנים הצרפתיים העתיקים ביותר בעיר. המגדל הוא העתק של מגדל שעון שדסיני בנה בעיר עין אלצפראא' (אנ'), המקום הקודם בו שהה.
מגדל השעון נהרס בשנת 1948, והמגדל כיום, שנבנה מחדש בשנת 1993, הוא העתק של הקודם.
היסטוריה

שארל מרסיאל ז'וזף דסיני, מפקד הצבא הצרפתי ולאחר מכן ראש המחלקה הצרפתית למבנים ציבוריים בקזבלנקה, שנכבשה (אנ') שנה קודם לכן על ידי הצבא הצרפתי, הזמין את בניית מגדל השעון. הבנייה הייתה בשנים 1908–1910, עוד לפני חתימת הסכם פאס ב-1912, שביסס בחוק את מעמדה של מרוקו הצרפתית. המגדל המקורי היה אחד מהמבנים הראשונים שנבנו על ידי הקולוניאליסטים הצרפתיים, בקזבלנקה בפרט ובמרוקו בכלל. המגדל הגיע לגובה של כ-30 מטר, גובה דומה לעותק המקור של המגדל בעיר עין אלצפראא', שנמצאת בהרי האטלס באלג'יריה, שגם אותו תכנן דסיני כששהה שם.
בניית מגדל השעון נעשתה כסמל משמעותי של הכוח של צרפת, ושחר של עידן חדש במרוקו.
הבניין המקורי נהרס בשנת 1948 בשל מצבו הרעוע. הוא נבנה על יד המיקום המקורי בשנת 1992, עם עיצוב כמעט זהה.
תיאור

מגדל השעון נבנה בצורה של מינרט, וכמו רוב המינרטים והצריחים המרוקאיים, הבסיס שלו מרובע. מכל ארבעת הצדדים של המגדל יש שעונים, שמראים את השעה בספרות רומיות.
הערות שוליים

↑  http://www2.culture.gouv.fr/Wave/savimage/leonore/LH050/PG/FRDAFAN83_OL0759026v001.htm
↑  https://gallica.bnf.fr/ark:/12148/bpt6k63830588
↑  http://www.entreprises-coloniales.fr/algerie.html
1 2 3  אנדרה אדם, היסטוריה של קזבלנקה, 1963, עמ' 161. (בצרפתית)
1 2  ז'אן לואי כהן (אנ'), קזבלנקה: מיתולוגיות קולוניאליות ומיזמים אדריכליים, ניו יורק, 2002, עמ' 41 ו-43, מסת"ב 1-58093-087-5
↑  https://www.maghress.com/rissalatalomma/10520
↑  https://www.iberia.com/us/destination-guide/casablanca/the-clock-tower/
ערך זה הוא קצרמרבנושא מבנים ובנושא מרוקו. אתם מוזמנים לתרום לוויקיפדיה ו.
ליובוב יגורובה

ליובוב יגורובה (ברוסית: Любовь Егорова; ‏נולדה ב-5 במאי 1966) היא ספורטאית סובייטית ורוסיה, בענף סקי למרחקים (קרוס קאנטרי). היא אלופה אולימפית ואלופת העולם. יגורובה בעלת 9 מדליות אולימפיות, מהן 6 זהב וזכתה במספר מדליות באליפויות העולם. היא השתתפה ב-3 אולימפיאדות.
ליובוב יגורובה נולדה בעיירה סברסק (מחוז טומסק) למשפחת פועלים. כבר בגיל 11 היא התחילה להתאמן בסקי. לאחר סיום בית הספר היא למדה במכון למאמנים בטומסק. בשנת 1982 היא זכתה באליפות ברית המועצות לנוער והחל משנת 1984 היא השתתפה בתחרויות לבוגרים. בשנת 1986 יגורובה נכללה בנבחרת ברית המועצות לבוגרים.
שיא הקריירה שלה הייתה במחצית הראשונה של שנות ה-90 כאשר היא זכתה במספר מרוצים באולימפיאדות ובאליפויות העולם. בשנת 1997, היא נפסלה עקב שימוש לא חוקים בתמריצים ומדליית הזהב שבה זכתה מאליפות העולם של אותה שנה שנערכה בטרונדהיים נורווגיה, נלקחה ממנה כמו כן נאסר עליה להשתתף בתחרויות במשך שנתיים. כתוצאה מכך היא לא השתתפה באולימפיאדה הקרובה. לאחר סיום תקופת סינון יגורובה חזרה לספורט התחרותי ואף שובצה למשלחת שהשתתפה באולימפיאדת 2002, אך היא לא זכתה באף מדליה.
בשנת 2002 יגובורה עזבה את הספורט התחרותי ועתה היא מלמדת באוניברסיטה לספורט בסנקט פטרבורג.
השתתפות בתחרויות

האולימפיאדה הראשונה של יגורובה הייתה באלברוויל 1992. במשחקים אלו יגורובה השתתפה ב-5 מרוצים. במרוצים אישיים היא זכתה ב-2 מדליות זהב וב-2 מדליות כסף. במרוץ שליחות יגורובה עם קבוצתה זכו במדליית זהב.
גם בלילהאמר 1994 יגורובה השתתפה ב-5 מרוצים. במרוצים אישיים היא זכתה ב-2 מדליות זהב ומדליית כסף. במרוץ ל-30 ק"מ יגורובה הגיע למקום החמישי. במרוץ שליחות יגורובה עם קבוצתה זכו במדליית זהב.
בשנת 2002 יגורובה הוחזרה לנבחרת רוסיה ונשלחה לסולט לייק סיטי 2002. היא השתתפה ב-2 מרוצים אישיים אך לא זכתה במדליה.
לנצוט

| --- | --- |
סמל לנצוטסמל לנצוט
ארמון לנצוט. בעבר בבעלות משפחת פוטוצקי
ארמון לנצוט. בעבר בבעלות משפחת פוטוצקי
 מדינה:  פולין פולין
 פרובינציה:  פודקרפצקיה פודקרפצקיה
 ראש העיר:  סטניסלב גביזדק
 שטח:  10.43 קמ"ר
 גובה:  134 מטרים
 אוכלוסייה:  ‏
  ‑ בעיר:  17,768 (31 במרץ 2021)
 קואורדינטות:  50°04′00″N 22°14′00″E﻿ / ﻿50.06667°N 22.23333°E﻿ / 50.06667; 22.23333
 אזור זמן:  UTC +1
 http://www.um-lancut.pl/
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטילנצוט(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטילנצוט(למפת פרובינציית פודקרפצקיה רגילה) ז'שוב פשמישל סטאלובה וולה מיילץ שוויינטו. לובלין פולין קטן  סלובקיה אוקראינהלנצוט(למפת פרובינציית פודקרפצקיה מוגדלת) ז'שוב פשמישל סטאלובה וולה מיילץ שוויינטוקז'יסקיה לובלין פולין קטן  סלובקיה אוקראינהלנצוט  he tabBackground:;tabBorder:#aaa;defaultTab:0;
לַנְצוּט (בפולנית: Łańcut, בגרמנית: Landshut, ביידיש: לאנצהוּט) היא עיר בדרום-מזרח פולין, בירת מחוז לנצוט. אוכלוסיית העיר מונה 18,004 תושבים (נכון לשנת 2009). מקום משכנו של הגרף פוטוצקי, שכּוּנָה "מגן היהודים", וארמונו המפואר.
היסטוריה

ממצאים ארכאולוגים שנמצאו במקום מעידים על התיישבות באזור כבר לפני כ-6,000 שנה.
בשנת 1349 האזור ניתן על ידי קז'ימייז' השלישי, מלך פולין לאוטון פילצקי כשי על שירותיו. פילצקי התייחס למקום לראשונה כ"עיר" ב-1381 לאחר הבאת מתיישבים מלנדסהוט שבבוואריה ומכאן שמו הפולני. האזור נשאר תחת שליטת משפחת פילצקי עד 1586. בהמשך נשלטה העיר על ידי משפחות שונות של אריסטוקרטים פולנים. ב-1639 נרכשה העיר על ידי סטניסלב לובומירסקי, שבנה במרכזה את טירת לנצוט הידועה; בניית הטירה הסתיימה ב-1641 והיא שופצה מאז מספר פעמים.
ב-1772 עברה העיר לשליטת מונרכיית הבסבורג האוסטרית. במלחמת העולם הראשונה נכבשה העיר בידי הרוסים וחזרה לידי האוסטרים. בסיום המלחמה, ב-1918, הפכה לחלק מפולין העצמאית. בעליה האחרונים של הטירה ושל העיר, עד 1944, היו בני משפחת פוטוצקי האמידה.
ב-1942, במהלך מלחמת העולם השנייה, נרצחו רוב יהודי העיירה, שהיוו כמחצית האוכלוסייה שלה, בידי צבא גרמניה הנאצית. ב-1944 נכבשה העיר על ידי הצבא האדום, כחלק מההשתלטותו על פולין לקראת סוף המלחמה.
ערים תאומות

הונגריה בקטלוראנטהאזה, הונגריה
לקריאה נוספת

מיכאל וולצר ונתן קודיש (עורכים), לאנצוּט - חייה וחורבנה של קהילה יהודית, ירושלים, תשכ"ד, באתר אוצר החכמה
הערות שוליים

↑  ראו מלחמת לנדסהוט
↑  Tensions and Hostilities
↑  עדות על לנצוט באתר הספרייה היהודית המקוונת
↑  חסידי אומות העולם שנרצחו בעקבות הצלת צמד יהודיות מלנצוט
↑  ובראשם ד"ר באליצקי תושב העיירה, "חובב עתיקות" באופן רשמי
↑  מוזיאון יהודי ושחזור בית הכנסת. ראו גם על בית הכנסת בלנצוט באתר ויקיפדיה אנגלית
| --- | --- |
בקרת זהויות :  NLI: 987007534124105171  BnF: cb12565579d (data)  LCCN: n82071529  MusicBrainz: bb009d39-a601-4173-b3ff-559ec8a21982  NKC: ge997452  VIAF: 157127451   WorldCat (עם VIAF): 157127451 
בית הקברות היהודי בלנצוט (פול'). שער הכניסה
בית הכנסת בלנצוט, 2007
פנים בית הכנסת בלנצוט. 2016
אנדרטה לזכר יהודי לנצוט שנספו בשואה, בבית העלמין בחולון
מגדל וארסו

| --- | --- |

 מידע כללי
 סוג:  קומפלקס מבנים 
 מיקום:  ורשה 
 מדינה:  פולין 
 בעלים:  HB Reavis 
 הקמה ובנייה
 תקופת הבנייה:  ? – העשור של 2020
 עלות:  €500 million
 אדריכל:  Foster + Partners
 סגנון אדריכלי:  Neomodern
 מידות
 גובה:  310 מ' 
 קומות:  53 
 קואורדינטות:  תבנית:WikidataCoord
 varso.com
  (למפת ורשה מוגדלת) מגדל וארסו(למפת ורשה רגילה) מגדל וארסו he
 
מגדל וארסו (Varso או Varso Place) הוא מגדל משרדים נאו-מודרני בוורשה, בירת פולין. המתחם כולל שלושה מבנים. המרכזי שבהם, מגדל וארסו, הוא הבניין הגבוה ביותר בפולין, הבניין הגבוה ביותר באיחוד האירופי, והבניין השישי בגובהו באירופה בגובה 310 מטרים. בנייתו הושלמה בספטמבר 2022, כאשר פתיחת מרפסת התצפית מתוכננת ל-2024.
עיצוב

מגדל וארסו ממוקם ברובע וולה. הבנייה מתבצעת על מגרש בגודל 4.3 דונם, שנרכש בשנת 2011 מחברת הרכבות הפולניות הממלכתיות (PKP) על ידי החברה הסלובקית HB Reavis תמורת כ-171 מיליון זלוטי. בתחילה, הפרויקט נקרא "מרכז העסקים חמיילנה", ולאחר מכן שונה ל-"וארסו", המתייחס לשם הלטיני של ורשה – "ורסוביה".
התכנון המקורי היה לבנות מגדל בגובה 130 מטרים בלבד. אך התכנון השתנה מאוחר יותר והגובה הכולל של מגדל וארסו הוגדל ל-310 מטרים כולל צריח העולה מעל הבניין.
המגדל הוא מתחם שלושה בניינים: המגדל הראשי, שגובה גגו מגיע ל-230 מטרים ועם הצריח ל-310 מטרים, ושני בניינים בגובה של 81 מטרים ו-90 מטרים, הנקראים בהתאמה וארסו 1 ו-וארסו 2. השטח הכולל של מגדל וארסו הוא 140,000 מטר רבוע, עם 10,300 מטר רבוע המוקדשים לשירותים מסחריים. סטודיו האדריכלות הבריטי Foster + Partners תכנן את המגדל הראשי ו-HRA Architekci היה אחראי על תכנון הבניינים וארסו 1 ו-וארסו 2.
ראו גם

וולה (ורשה)
ארמון התרבות והמדע
גורדי השחקים הגבוהים באירופה
הערות שוליים

↑  Parkes, James (26 באוקטובר 2022). "Foster + Partners completes EU's tallest building in Warsaw". Dezeen. ארכיון מ-19 בינואר 2023. נבדק ב-19 בינואר 2023. {{cite web}}:  (עזרה)
↑  "Varso Tower prawie gotowy. W lobby najwyższego budynku UE inwestor sadzi okazałe drzewa". Murator Plus (בפולנית). Grupa ZPR Media. נבדק ב-9 ביולי 2022. {{cite web}}:  (עזרה)
↑  "2017 Vinci annual report" (PDF). vinci.com. Vinci SA. 2017. נבדק ב-14 בספטמבר 2020. {{cite web}}:  (עזרה)
↑  Gibson, Eleanor (11 בינואר 2017). "Construction begins on Poland's tallest tower by Foster + Partners". Dezeen. נבדק ב-20 בינואר 2023. {{cite web}}:  (עזרה)
מאיר עזורי

| --- | --- |

 לידה:  1975 (בן 49 בערך)
 מדינה:  ישראל 
 השתייכות:   צבא הגנה לישראל
 תקופת הפעילות:  מ-1993
 דרגה:   אלוף-משנה
 תפקידים בשירות
 מפקד דבורה  מפקד סיירת כריש  מפקד אח"י תרשיש  מפקד אח"י חנית  מפקד פלגה 33  ראש מחלקת מבצעים בחיל הים  מפקד שייטת ספינות הטילים
 פעולות ומבצעים
   מלחמת לבנון השנייה   מבצע צוק איתן
 
מאיר עזורי (נולד בשנת 1975) הוא קצין צה"ל בדרגת אלוף-משנה. שימש מפקד שייטת ספינות הטילים.
ביוגרפיה

עזורי התגייס לצה"ל ב-1993 והוא בוגר קורס חובלים.
שירת כמפקד דבורה בפלגה 916, פיקד על מוצב שליטה אזורי באשדוד, שימש מפקד סיירת בפלגה 916 וסגן מפקד הפלגה. ב-2001 עבר לשרת בשייטת ספינות הטילים ושימש קצין גנ"ק באח"י כידון. ב-2003 מונה למפקד אח"י תרשיש ושימש בתפקיד עד 2004. ב-2008 מונה לראש מדור בענף מבצעי ים וב-2009 לראש לשכת מפקד חיל הים. ב-2011 מונה למפקד בית הספר לפיקוד ימי. ב-2012 מונה למפקד אח"י חנית. ב-2014 מונה למפקד פלגה 33, פלגת ספינות הטילים סער 5. ב-2017 מונה לראש מחלקת מבצעים של חיל הים.
באוגוסט 2019 מונה למפקד שייטת ספינות הטילים, שירת בתפקיד עד ספטמבר 2021.
עזורי בעל תואר ראשון בהנדסת תעשייה וניהול ותואר שני בניהול מאוניברסיטת חיפה הוא בוגר קורס מפקדי חטיבות בזרוע היבשה והמכללה לביטחון לאומי. נשוי ואב לארבעה.
הערות שוליים

↑  עדו בן פורת, "השייטת: אהבה, משפחה וניצחון", באתר ערוץ 7, 7 באוגוסט 2019
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
מהפכת 1848 (ולאכיה)

ציור של קוסטקה פטרסקו, ברבו איסקובסקו נושא את הדגל מהפכת 1848. על הדגל מופיעות המילים: צדק – אחווה, כשהן כתובות באותיות האלפבית הקירילי הרומני
מהפכת 1848 (ברומנית: Revoluția de la 1848 din Țara Românească), שהתרחשה בנסיכות ולאכיה, הייתה חלק מגל המהפכות של אביב העמים. המהפכה הייתה בעלת מטרות לאומיות וליברליות ובעלת זיקה למהפכת 1848 (מולדובה). מטרות המהפכה היו הפלת האדמיניסטרציה המוכתבת על ידי השלטונות הרוסיים באמצעות התקנון האורגני ולבטל את זכויות היתר של הבויארים.
סמל הממשל הזמני של ולאכיה ב-1848
המהפכה הונהגה על ידי צעירים אינטלקטואלים וקציני צבא והצליחה להדיח את השליט, גאורגה ביבסקו, שהוחלף על ידי ממשלה זמנית ומועצת עוצרים, שהעבירו רפורמות מתקדמות - הראשונה הייתה הכרזת איסלאז.
תוכן הכרזת איסלאז. נכתב ברומנית עם אלפבית קירילי רומני
דגל מהפכת 1848

הטריקולור הרומני הונף לראשונה במהפכת 1848 כחלק ממאבק המהפכנים בנסיכות מולדובה ובנסיכות ולאכיה להשתחרר מהמשטר המושחת של השליטים הפנרים, משלטון האימפריה העות'מאנית ומחסותה של האימפריה הרוסית. בהפגנה שערכו המפגינים בבוקרשט נשא את הדגל בראש ההפגנה הצייר היהודי ברבו איסקובסקו (המעמד הונצח בציור של הצייר הרומני קוסטקה פטרסקו), שכנראה צייר בעצמו את הדגל. על הדגל, שנשא איסקובסקו, היו כתובות ברומנית המילים "צדק" ו"אחווה", כשהן כתובות באותיות האלפבית הקירילי הרומני.
אין מסמכים המעידים על השתייכותו של איסקובסקו לקבוצה הסודית האחווה, אולם מעצם היותה קבוצה סודית היא נמנעה משמירת רשימות חברים. יונל ז'יאנו (Ionel Jianu), שכתב ספר ביוגרפי על ברבו איסקובסקו, סבר שאיסקובסקו היה חבר האחווה, לכן הוטל עליו לצייר את דגל המהפכה עם הסיסמה Dreptate - Frăție (צדק - אחווה), דגל שאיסקובסקו עצמו נשא בעת שההמון הקיף את ארמון השליט ביבסקו ב-11 ביולי 1848.
הממשלה הזמנית של נסיכות ולאכיה, שהוקמה כתוצאה מהמהפכה, החליטה שזה יהיה הדגל הלאומי, אלה יהיו צבעיו ואלה יהיו המילים הכתובות עליו וזו הייתה ההחלטה הראשונה של הממשלה הזמנית.
כעבור כמה שבועות הוציאה הממשלה הזמנית החלטה חדשה בנושא ובה נטען, שההחלטה הקודמת לא הובנה היטב, לכן מבהירים, שפסי הדגל צריכים להיות אנכיים, כשהצבע הכחול סמוך למוט ואחריו הצהוב ואחרי הצהוב האדום.
הערות שוליים

↑  PICTORUL REVOLUTIONAR BARBU ISCOVESCU-IONEL JIANU (ברומנית)
↑  Decretul No. 1 al Guvernului provisoriu al Țării-Românesci (ברומנית)
↑  Decretul No. 252 al Guvernului provisoriu al Țării-Românesci (ברומנית)
1848 – de la Islaz, pe Câmpia Filaretului: "Uniţi, vom fi tari!" (ברומנית)
ISTORIA ROMANILOR (ברומנית)
REVOLUŢIA DE LA 1848 ÎN ŢĂRILE ROMÂNE (ברומנית)
| --- | --- |
בקרת זהויות :  NLI: 987007543770405171  LCCN: sh85115003 
ברבו איסקובסקו נושא את הדגל במהפכת 1848 (ולאכיה). על הדגל מופיעות המילים: צדק – אחווה, כשהן כתובות באותיות האלפבית הקירילי הרומני
דגל מהפכת 1848 (ולאכיה) עם פסים אנכיים
מזרח נורווגיה

| --- | --- |

 מדינה:  נורווגיה נורווגיה
 שטח:  94,577 קמ"ר
 קואורדינטות:  60°15′00″N 10°40′00″E﻿ / ﻿60.25°N 10.666666666667°E﻿ / 60.25; 10.666666666667 
  מפת מיקום  מפה מפורטת    he tabBackground:;tabBorder:#aaa;defaultTab:0;
 
מזרח נורווגיה (בנורווגית ספרותית: Østlandet, בנורווגית חדשה: Austlandet) הוא אזור הגאוגרפי הכולל את דרום מזרח נורווגיה. בתוכו נמצאים המחוזות וסטפול וטלמרק, ויקן, אוסלו וינלנה.
מזרח נורווגיה הוא ללא ספק האזור המאוכלס ביותר של נורווגיה. הוא מכיל את בירת המדינה, אוסלו, שהיא גם העיר המאוכלסת ביותר בנורווגיה.
בנורווגית נקרא האזור Østlandet ו-Austlandet ("הארץ המזרחית") בניגוד ל- Vestlandet ("הארץ המערבית").
מידע כללי

נכון לשנת 2015 גרים באזור 2,593,085 תושבים, כ-50.4% מאוכלוסיית נורווגיה.
מידע כללי > גאוגרפיה

ההרים במזרח נורווגיה מגיעים לגובה של 2,469 מטר בשרשרת הרי יוטונהיימן, הנקודה הגבוהה ביותר במדינות הנורדיות (למעט גרינלנד). רכסי הרים בולטים אחרים כוללים חלק מדוברפל בצפון הרחוק של האזור, הרונדאן מצפון מזרח ללילהאמר ואחרים. הרמה הגבוהה של הרדנגרווידה משתרעת על פני מערב נורווגיה.
רוב המחצית הדרומית של מזרח נורווגיה מכוסה בגבעות עם יערות אורן ואשוח, ובשטח חקלאי במישורים.
האזור סביב פיורד אוסלו שטוח יחסית, ויש טלאים של אדמות מעובדות מאוד, בעיקר הדמרקן, טוטן, האדלנד, רינג'ריקה ואחרים. צפיפות האוכלוסייה בשטחים היא הגבוהה ביותר במדינה, וכ־40% מאוכלוסיית המדינה חיה בטווח של 200 ק"מ מאוסלו. איים רבים מחבאים את החופים, ויוצרים גן עדן לשחיינים ולסירות שייט בקיץ.
ראו גם

מערב נורווגיה
נורווגיה
הערות שוליים

1 2  Populations in municipalities rapidly increasing, ssb.no (באנגלית)
| --- | --- |
בקרת זהויות :  GND: 4660929-5
לורין את קלמנט

| --- | --- |


לורין (מימין), קלמנט {משמאל) שנת 1895
 נתונים כלליים
 סוג:  חברה פרטית
 מייסדים:  ואצלב לורין וואצלב קלמנט
 תקופת הפעילות:  1895 – 1925 (נרכשה על ידי סקודה)
 מיקום המטה:  מלאדה בולסלאב 
 משרד ראשי:  מלאדה בולסלאב, ממלכת בוהמיה
 בעלות:  ואצלב לורין וואצלב קלמנט
 ענפי תעשייה:  כלי רכב
 מוצרים עיקריים:  מכוניות
 
לורין את קלמנט (בצ'כית: Laurin & Klement) הייתה חברה לייצור אופניים, אופנועים, ומכוניות אשר נוסדה בשנת 1895 בעיר מלאדה בולסלאב בממלכת בוהמיה, באוסטרו-הונגריה, על ידי חלוצי תעשיית הרכב הצ'כי האחים "ואצלב לורין" (אנ') (1865-1930) ו"ואצלב קלמנט" (אנ') (1868-1938).
בשנת 1925 סקודה השתלטה על "לורין את קלמנט".
היסטוריה

בשנת 1895 ייסדו האחים ואצלב את חברת "לורין את קלמנט" (על שם שמם הפרטי) אשר עסקה בייצור אופניים ואופנועים כולל תלת-אופן.
בשנת 1905 החלה "לורין את קלמנט" ליצר מכוניות באוסטרו-הונגריה, והחברה הפכה במהרה ליצרנית הרכב הגדולה ביותר באימפריה האוסטרו-הונגריה. בתקופת מלחמת העולם הראשונה עסקה החברה בייצור מלחמתי.
40% מדגמי המכוניות יוצאו ל-רוסיה, יפן, דרום אמריקה וניו זילנד.
לאחר המלחמה החלה החברה לייצר גם משאיות, אך ב-1924 נקלעה לקשיים כלכליים ונפגעה עקב שרפה במפעליה, מה שהוביל אותה להתמזגות עם חברת "סקודה וורקס" (אנ') בשנת 1925, התאגיד התעשייתי הגדול ביותר באוסטרו הונגריה ולאחר מכן בצ'כוסלובקיה. "סקודה וורקס" הולאמה בשנת 1948.
לאחר מלחמת העולם השנייה, הופרדה סקודה אוטו מחברת האם "סקודה וורקס".
מהפכת הקטיפה בצ'כוסלובקיה הביאה להפרטת החברה, וב-16 באפריל 1991 הפכה סקודה לחברת בת של פולקסווגן.
להנצחתם של האחים לורין את קלמנט, סקודה מייצרת מכוניות פאר בשם: "לורין את קלמנט".
מדגמי החברה

"Laurin & Klement A" - יוצר בשנת 1905.
"Laurin & Klement B" - יוצר בשנת 1906.
"Laurin & Klement C" - יוצר בשנת 1906.
"Laurin & Klement E" - יוצר בשנת 1906.
"Laurin & Klement B2" - יוצר בשנת 1907.
"Laurin & Klement C2" - יוצר בשנת 1907.
"Laurin & Klement FC" (מכונית מרוץ) - יוצר בשנת 1907.
"Laurin & Klement FCS" (מכונית מרוץ) - יוצר בשנת 1907.
"Laurin & Klement BS" - יוצר בשנת 1908.
"Laurin & Klement EN" - יוצר בשנת 1909
"Laurin & Klement FCR" (מכונית מרוץ) - יוצר בשנת 1909.
"Laurin & Klement ENS" - יוצר בשנת 1910.
"Laurin & Klement T / Ta" - יוצר בשנת 1914.
"Laurin & Klement MK6 (Laurin & Klement MK6 / 445 / 450)" - יוצר בשנת 1920.
"Laurin & Klement A (1922) (Laurin & Klement A / 100)" - יוצר בשנת 1922.
"Laurin & Klement 105" - יוצר בשנת 1923.
"Laurin & Klement 150" - יוצר בשנת 1923.
"Laurin & Klement 350" - יוצר בשנת 1925.
"Laurin & Klement 110" - יוצר בשנת 1925.
"Laurin & Klement 120" - יוצר בשנת 1925.
"Laurin & Klement 360", קרויה גם "סקודה 360" - יוצר בשנת 1926.
גלריה

אופניים "לורין את קלמנט"
אופנים "לורין את קלמנט" שנת 1896
דגם אופנוע "Laurin & Klement, motorcycle type B" שנת 1903
דגם אופנוע "Laurin & Klement
דגם "LaurinKlement Voiturette TypA" שנת 1905
"לורין את קלמנט" תלת אופן
דגם "Laurint & Klement BS" שנת 1907
דגם "Laurin & Klement G"
דגם "Laurin & Klement 110", שנת 1925 (קרו גם: "סקודה 110")
אוטובוס "לורין את קלמנט"
ראו גם

סקודה
הערות שוליים

↑  "לורין את קלמנט" (בצ'כית) auta5p.eu/katalog/laurin_klement/l
↑  "לורין את קלמנט" skoda-auto.com/world/laurin-klement
↑  מכוניות "לורין את קלמנט" - סקודה skoda.com.sg/why-skoda/laurin-and-klement
| --- | --- |
בקרת זהויות :  NKC: kn20060125025  VIAF: 158755637   WorldCat (עם VIAF): 158755637 
ואצלב קלמנט (1894)
ואצלב לורין (1893)
מאיר עזרן

מאיר עזרן (נולד ב-10 במרץ 1964) הוא כדורגלן עבר ישראלי. ששיחק בעמדת הקשר.
קריירה

עזרן גדל במחלקת הנוער של הפועל שדרות, ובשנת 1981 החל לשחק בקבוצת הבוגרים בליגה ב' דרום ב'. בתחילת עונת 1985–1986 הושאל להפועל באר שבע מהליגה הלאומית לשלוש שנים, שבסיומן נרכש על ידה. בבאר שבע שיחק שש עונות. בעונתו האחרונה בבאר שבע התערער מעט מעמדו בהרכב. בעונת 1991–1992 עבר לקבוצת מכבי יבנה מהליגה הלאומית ובסיומה ירדה הקבוצה לליגה הארצית. בעונת 1992–1993 הביא אותו ניסים בכר (שאימן אותו בבאר שבע) להוביל את מרכז הקישור של מכבי עירוני אשדוד מהליגה הארצית ובסיום העונה חגגו עזרן וקבוצתו עלייה לליגה הבכירה, כשהוא מהווה עוגן חשוב במרכז השדה. בעונות 1993–1997 שיחק בהפועל ראשון לציון בליגה הלאומית כשחקן הרכב קבוע. בעונת 1995–1996 הגיע עם הפועל ראשון לציון עד לגמר גביע המדינה. בהמשך שיחק בליגות נמוכות ופרש מכדורגל.
לאחר הפרישה

עזרן בעל חנות לציוד והלבשה ספורטיבית בשדרות, אימן מספר עונות במחלקת הנוער ובקבוצת הבוגרים של מכבי שדרות בליגה ג' ובליגה ב'.
הערות שוליים

↑  סוכמה העברת עזרן לב"ש, בעיתון מעריב 11 בספטמבר 1985
↑  ב"ש: עזרן במקום חיון, בעיתון מעריב 13 בדצמבר 1990
מדגש

.
מדגשים בצבעים שונים והדגמת ישומם
מדגשים קטנים במגוון צבעים
מַדְגֵּשׁ או מַרְקֶר (מאנגלית: Marker, טוש) הוא כלי כתיבה המשמש להדגשת קטע על ידי צביעת הרקע בצבע בהיר זוהר. הצבע הצהוב הוא הנפוץ, אך קיימים גם מדגשים בצבעי כתום, ירוק, תכלת, ורוד וסגול. קצה המדגש רחב בדרך כלל על מנת להדגיש קטעים רחבים.
המדגש הראשון נוצר על ידי חברת Carter's Ink Company בשנת 1963. חברת סטאבילו היא החברה הגדולה בעולם בתחום זה.
מדגש יבש מתאים להדגשה בדפים דקיקים, כך שהצבע לא ייראה גם בצידו השני של הדף ולהדגשה זמנית. מדגש זה מדגיש באמצעות סרט (בדומה לסרט של קלטת וידאו ביתית) ולכן ניתן למחיקה, בניגוד למדגשים הרגילים.
מבנה אדריכלי

קתדרלת שארטר – מבנה אדריכלי בסגנון הגותי
מבנה אדריכלי
באדריכלות מבנה הוא כל גוף גדול מעשה ידי אדם המקובע אל האדמה ונוצר כתוצאה מבנייה.
במדינת ישראל מגדיר חוק התכנון והבניה "בניין" כ:
כל חלק של מבנה כאמור וכל דבר המחובר לו חיבור של קבע;
קיר, סוללת עפר, גדר וכיוצא באלה הגודרים או תוחמים, או מיועדים לגדור, או לתחום, שטח קרקע או חלל;
עם זאת, השימוש הלשוני במילה "מבנה" בהקשר האדריכלי כולל אף מבנה שאינו מקובע אל האדמה, כגון מבנה יביל, הנבנה מחלקים טרומיים ומובל אל המקום בו נעשה בו שימוש, ויכול להיות מועתק לאחר מכן למקום אחר, ואף "קרוואן" (Motorhome) שאינו מקובע כלל אל הקרקע, והוא בבחינת קרונית מגורים המחוברת למוביל מנועי, ומשמשת לטיולים, או אף למגורים במקרים מסוימים.
ראו גם

בניין
מבנה שאינו בניין
מדריך הטרמפיסט לגלקסיה (סדרת ספרים)

| --- | --- |

 מדריך הטרמפיסט לגלקסיה  היו שלום ותודה על הדגים  החיים, היקום וכל השאר  המסעדה שבסוף היקום  לא מזיק ברובו 
 מידע כללי
 מאת:  דאגלס אדמס
 שפת המקור:  אנגלית
 סוגה:  מדע בדיוני קומי, קומדיה, מדע בדיוני 
 הוצאה
 תאריך הוצאה:  1979 
 
מדריך הטרמפיסט לגלקסיה (באנגלית: The Hitchhiker's Guide to the Galaxy) היא סדרת מדע בדיוני קומית שנוצרה על ידי הסופר האנגלי דאגלס אדמס. היא החלה את דרכה בשנת 1978 כסדרת תסכיתי רדיו בת 20 פרקים ששודרה ברשת הרדיו של ה-BBC, הופיעה לאחר מכן כסדרת ספרים, כהצגת תיאטרון, וכסדרת טלוויזיה בת שישה פרקים שהופקה בשנת 1980. סדרת "מדריך הטרמפיסט לגלקסיה", או בכינויה המקוצר "מדריך הטרמפיסט" או פשוט "המדריך", הפכה עם השנים לפופולרית מאוד בקרב גילאים שונים ובמדינות רבות בעולם והפכה למושא הערצה ופולחן של ממש. בשנות ה-80 של המאה ה-20 יצאו מספר גרסאות של משחקי מחשב המבוססים על הסדרה, שלוש סדרות בנות שלושה חלקים של חוברות קומיקס ובשנת 2005, שנים בודדות לאחר מותו של אדמס, יצא לאקרנים גם סרט קולנוע בשם זה המבוסס על עלילת הספר הראשון בסדרה.
הסדרה מגוללת את סיפור הרפתקאותיו של אדם אנגלי ממוצע בשם ארתור דנט, יחד עם עוד מספר דמויות מגוונות, ברחבי החלל והזמן. הסיפור, המסופר בסגנון איגיון ומתאפיין בהיגיון אבסורדי רב, מתאר את החיים מנקודת מבט הומוריסטית ומתייחס גם בהומור ובציניות לכל היבטיה הנשגבים מבינתו של האדם הממוצע של הפיזיקה המודרנית והאסטרופיזיקה. הסדרה עוסקת לכל אורכה ברוח היתולית זו בסוגיות עיוות המרחב והזמן ובשאלת השאלות כפי שמוגדרת על ידה: "החיים, היקום וכל השאר". לשאלת משמעות "החיים, היקום וכל השאר" גם נמצאת תשובה אשר הבנתה והניסיון להבין את עצם השאלה, יוצרים עלילה מתמשכת, ובחלקה גם אבסורדית, המתוארת דרך חוויותיו של ארתור במסע ביקום ובזמן וכוללת בתוכה גם את בריאתו והשמדתו של כדור הארץ.
הסדרה קרויה על שמו של מדריך טיולים המופיע בה – מדריך הטרמפיסט לגלקסיה, אנציקלופדיה אלקטרונית המספקת מידע רב אך חסר חשיבות ברובו אודות הגלקסיה. על גבי המדריך מופיעה הכותרת "DON'T PANIC" (בלי פאניקה!), צמד מילים אשר הפך למושג כשלעצמו בקרב מעריצי הסדרה. תסכיתי הרדיו, כמו גם הספרים וסרט הקולנוע, מלווים בציטוטים מתוך המדריך המספק מידע אנציקלופדי על מקומות, מושגים ויצורים שונים בגלקסיה. המדריך כולל מידע רב ולכן מקום קטן ככדור הארץ לדוגמה, מתואר באופן תמציתי במיוחד בשתי מילים בלבד: "לא מזיק". הגדרתו גם שונתה בהמשך העלילה ל"לא מזיק ברובו".
הדמויות > דמויות ראשיות

ארתור דנט – גיבור הסדרה, בן אדם אשר נאלץ לראות את כדור הארץ מתפוצץ, ומאז מסתובב ברחבי הגלקסיה בחיפוש אחר חיים שלווים.
פורד פרפקט – חייזר מכוכב לכת קטן במערכת ביטלג'וז שנתקע למשך שנים רבות בטעות בכדור הארץ. חברו הטוב של ארתור, מציל אותו מכדור הארץ המתפוצץ, ומסתובב ברחבי הגלקסיה ללא משמעות וכותב עבור המדריך לטרמפיסט. את שמו אימץ לעצמו לפני הגעתו לכדור הארץ, מתוך טעות בזיהוי צורת החיים השולטת בכדור הארץ.
זאפוד ביבלברוקס – נשיא הגלקסיה שלו שני ראשים ושלוש זרועות. מחפש תהילה וחיים חסרי דאגות. בן דודו החורג של פורד.
טרישה (טריליאן) מקמילן – אישה נוספת מאנגליה במקור, המתלווה לביבלברוקס ואינה מהססת לומר לו את דעתה עליו.
מרווין – רובוט רב עוצמה ודיכאוני, המדוכדך מהניצול המועט של יכולותיו. משמש כעוזרו של זאפוד ביבלברוקס. מכונה לפעמים "האנדרואיד הפרנואיד".